stanford-oval/wikipedia huggingface dataset:
מאק קלווין
הערות שוליים

↑  הסטטיסטיקות של קלווין ב-ABA וב-NBA, באתר basketball-reference.com
↑  מאק קלווין, באתר remembertheaba.com
↑  הסטטיסטיקות של קלווין בליגת המכללות, באתר sports-reference.com
↑  רשימת הנבחרים בדראפט 1969, באתר basketball-reference.com
↑  כל מה שלייקרס: מאק קלווין, באתר לוס אנג'לס טיימס, 14 בפברואר 2011
↑  סטטיסטיקות האימון של קלווין ב-ABA וב-NBA, באתר basketball-reference.com
מאין באתי

מאין באתי הוא סינגל שהוקלט על ידי הזמר-יוצר הישראלי אור עמרמי ברוקמן, מתוך אלבום הבכורה העתידי שלו. השיר יצא לאור ב-11 באוקטובר 2020, כסינגל הראשון מתוך האלבום, על ידי חברת התקליטים טדי הפקות.
רקע

בשנת 2019, לאחר שהוציא את סינגל הבכורה שלו, "אין סוף מחשבות", השתתף עמרמי ברוקמן בעונה השביעית של תוכנית המציאות "הכוכב הבא לאירוויזיון", שם חשף כי נולד באוקראינה ואומץ על ידי זוג הורים הומוסקסואלים. באודישן, ביצע עמרמי ברוקמן את השיר "מה אתה רוצה ממני" של חנן בן ארי ושבר את שיא מספר האחוזים הרב ביותר בתוכנית, עם 97%. במהלך התוכנית, הכיר את חבר ההרכב עילי בוטנר וילדי החוץ אוהד שרגאי, שהתמודד בתוכנית. ברוקמן העפיל בתוכנית לגמר וזכה במקום השלישי. לאחר מכן, הוחתם בחברת טדי הפקות המפיקה את התוכנית, וכתב והלחין את "מאין באתי", יחד עם אוהד שרגאי. החיבור ביניהם נוצר במהלך התוכנית.
תוכן השיר

בשיר עוסק עמרמי ברוקמן בשאלות המעסיקות אותו בהיותו ילד מאומץ לזוג הורים הומוסקסואלים ועל החוסר באהבת דמות אם.
וידאו קליפ

לשיר הופק וידאו קליפ רשמי אשר פורסם בערוץ היוטיוב של עמרמי ברוקמן בסמוך לצאתו של הסינגל. הקליפ בוים על ידי יעקב אסרף.
הצלחה

השיר הופיע לראשונה במקום החמישי במצעד השבועי של חברת מדיה פורסט, עם כ-83 השמעות בתחנות הרדיו בישראל.
ביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
מבקר המוזיקה יוסי חרסונסקי העניק לשיר ביקורת חיובית: "ברוקמן הוא מסוג זמרי הבלדות שהטקסט לא יפיל אותו. תוגת המנגינה הנגישה נושאת את הנרטיב אל מקום עמוק בביצוע שלו. מפתיע עד כמה בחור צעיר מצליח להקרין אנרגיות רגשיות בצורה אותנטית. אור שולט בקול, מטפס בצורה הדרגתית מבוקרת בסולם הרגש, ומחפשי הריגושים בשירי אהבה לא יוכלו להישאר אדישים".
גם דודי פטימר ממעריב אונליין העניק לשיר ביקורת חיובית, ואמר כי "הכנות והרגש המוגשים למאזין בטוטאליות מצליחים לרגש, לגעת ולהוציא מברוקמן את המיטב שבו" ו"הוא מביא את כל מה שיש בו לתוך השיר והמלנכוליה הבוקעת מקולו לא משאירה אף אוזן אדישה", וסיים באומרו כי "ללא ספק מדובר ביריית פתיחה מוצלחת עבור הזמר הצעיר".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 5 |  |
הערות שוליים

↑  זה מלחיץ אחי, זה מלחיץ, באתר ‏מאקו‏, 23 בינואר 2020
↑  משוגע: המתמודד ששבר את שיא ההצבעות באודישנים, באתר ‏מאקו‏, 20 בנובמבר 2019
1 2  36 שאלות שיגרמו לכם להתאהב באור עמרמי ברוקמן, באתר ‏מאקו‏, 4 בפברואר 2020
↑  אלה לי ואור עמרמי ישירו יחד בטקס הדלקת המשואות, באתר ‏מאקו‏, 13 בפברואר 2020
1 2  חדשות הבוקר עם ניב רסקין, ‏אור עמרמי ברוקמן: "יום אחד אצא למסע כדי לגלות מי זאת אמא שלי", באתר ‏מאקו‏, 13 באוקטובר 2020
↑  "מאין באתי": אור עמרמי ברוקמן בסינגל מרגש על האימוץ. צפו, באתר "סרוגים", 11 באוקטובר 2020
↑  "את מי את מחבקת שם במקומי": השיר המרגש של אור עמרמי ברוקמן, באתר וואלה, 11 באוקטובר 2020
↑   אור עמרמי ברוקמן - מאין באתי, סרטון  באתר יוטיוב (אורך: 3:25)
↑  המצעד השבועי, שבוע 42, 2020, באתר מדיה פורסט ישראל
1 2  יוסי חרסונסקי, אור עמרמי ברוקמן, מאין באתי, באתר "יוסמיוסיק"
↑  דודי פטימר, ‏ניקול ראידמן בממתק פופ ומיילי סיירוס בקאבר ללהיט מהסבנטיז | חם באוזן, באתר מעריב אונליין, 14 באוקטובר 2020
מארק קורצר

| --- | --- |

 לידה:  30 ביוני 1957 (בן 67) מוסקבה, ברה"מ 
 ענף מדעי:  גינקולוגיה, מיילדות 
 מקום לימודים:  אוניברסיטה רוסית לאומית לחקר מדעי הרפואה 
 פרסים והוקרה:  עיטור הכבוד של הפדרציה הרוסית  פרס ממשלת רוסיה למדע ולטכנולוגיה  Prizvanie Prize  עיטור מסדר המולדת דרגה שלישית  עיטור ההצטיינות למען המולדת דרגה רביעית  מדליה להנצחת 850 שנים לייסוד מוסקבה  העיטור על השירות למען המולדת דרגה שנייה 
 kurcer.com
 
מארק קורצר (ברוסית: Марк Аркадьевич Курцер;‏ נולד ב-30 ביוני 1957) הוא רופא ואיש עסקים סובייטי-רוסי ממוצא יהודי. הוא מתמחה בגינקולוגיה ומיילדות.
ביוגרפיה

מארק קורצר נולד בשנת 1957 במוסקבה למשפחה יהודית. אביו היה מהנדס וגם אמו לא עסקה ברפואה.
לאחר סיום בית ספר בשנת 1974 קורצר החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1982. הוא המשיך ללימודי תואר שלישי. בשנת 2001 הוא סיים פוסט-דוקטורט ובשנת 2003 מונה לפרופסור. בשנת 2017 הוא מונה לראש קתדרה.
בשנת 2011 קורצר התקבל כחבר בהתכתבות באקדמיה רוסית למדעים ובשנת 2016 קודם לחבר בפועל.
קורצר כתב מספר ספרים וספרי לימוד בתחום התמחותו. הוא פרסם מעל ל-200 מאמרים בכתבי עת מקצועיים.
עד לשנת 2013 קורצר כיהן בתפקיד בכיר במערכת הבריאות העירונית והיה "רופא-מיילד ראשי" של העיר.
בשנת 2001 קורצר החל להקים רשת מרפאות "העם והילד". בשנת 2006 הוא לראשונה ברוסיה פתח בית יולדות פרטי. בשנת 2017 הרשת כללה 39 מרכזים ב-24 ערים. עלות לידה במרכזי הרשת היא עד פי 10 יותר יקרה מלידה במוסד ממשלתי. לאור רמת טיפול הביקוש הוא גבוה. הונו של קורצר הוערך בכ-550 מיליון דולר.
על פעילותו בתחום הרפואה לקורצר הוענק עיטור ההצטיינות למען המולדת (3 פעמים), עיטורים ופרסים נוספים.
בשנת 2021 הוענק לקורצר פרס של פדרציית הקהילות היהודיות של רוסיה.
הערות שוליים

↑  תיאור פעילות של קורצר
לייקה (חברה)

| --- | --- |


 נתונים כלליים
 מייסדים:  פיל נייט, ויל וינטון 
 תקופת הפעילות:  20 ביולי 2005 – הווה (19 שנים) 
 מיקום המטה:  הילסבורו 
 ענפי תעשייה:  תעשיית הסרטים 
 מוצרים עיקריים:  סרט 
  
 www.laika.com
 
לייקה (באנגלית: .Laika Entertainment, LLC) היא חברת סטופ מושן אמריקאית העוסקת ביצירת סרטים באורך מלא, תוכן פרסומי, וידאו קליפים וסרטים קצרים. החברה נוסדה ב-2005 וממוקמת באורגון שבארצות הברית. ידועה בשל סרטי סטופ מושן באורך מלא שהפיקה קורליין, פארנורמן והקופסונים.
בעבר היו לחברה שתי מחלקות: הראשונה, לייקה אנטרטיינמנט, הייתה אחראית על יצירת סרטים באורך מלא והשנייה הייתה אחראית על תוכן פרסומי. ביולי 2014 החברה הפסיקה את פעילות המחלקה לתוכן פרסומי כדי לרכז את משאביה ביצירת סרטים. המחלקה לתוכן פרסומי פעילה כיום באופן עצמאי תחת השם HouseSpecial.
פעילות

פרק זה טעון שכתוב. אנא תרמו לוויקיפדיה .
פעילותה הראשונה של החברה הייתה בתפקיד הפקה בסרט "חתונת הרפאים" של טים ברטון. צילום סרטה הראשון של החברה, קורליין, ארך שמונה-עשר חודשים אשר לוו בשנתיים של קדם-הפקה. כדי לייצר בובה אחת של הדמות הראשית, נדרשו עשרה אנשים לעבוד עליה במשך כשלושה-ארבעה חודשים.
החל מהסרט "פארנורמן" (2012) החברה החלה לעשות שימוש במדפסות תלת־ממד מיוחדות אשר חסכו זמן ביצירת הדמויות והבעותיהן הרבות, מאחר שיש צורך ליצור ראש שלם עבור כל אחת.
נכון ל-2009, מספר העובדים בחברה עומד על כמאה שמונים איש, וזאת לאחר פיטורים של שישים ושלושה עובדים במחלקת אנימציה ממוחשבת, לאחר שהוחלט להתמקד באופן כמעט בלעדי באנימציית סטופ מושן. מתוך העובדים בחברה כיום ישנם כשלושים במחלקת האנימציה ועוד אחד עשר במחלקה האמנותית.
בבניין החברה ישנם חדרי ענק המוקדשים לסטים של הסרטים המצולמים. התפאורה מוגבהת ומובנות בה דלתות סתרים שמאפשרות לצוות להיכנס לתוך הסט ולהזיז את הדמויות כמעט מכל מקום. לעיתים מכניסים גם אלמנטים נוספים כדי להוסיף לתחושה המציאותית של הסט, כמו לתת לפטריות לגדול עליו או לפזר עלי כרוב ולתת להם להירקב על מנת להגיע למרקם וגוון יותר אדמתי.
בנוסף לעשיית סרטים, לייקה תומכת גם בפעילות התנדבותית וסביבתית, ומפעילה זרוע בשם "סול קורפס" (Soul Corps), המעניקה סיוע התנדבותי ופיננסי לעסקים ללא-רווח אשר תומכים בחינוך לאמנות ובהעשרת הקהילה.
תוכנית נוספת שהם מפעילים, "גאנג גרין" (Gang Green), פועלת למען איכות הסביבה בתוך החברה ובסביבתה, ומעודדת למיחזור ושימוש חוזר. החברה עצמה ממחזרת חומרים רבים, מתוכם עץ, נייר, אלומיניום ומוצרי פלסטיק - כולל שקיות פלסטיק ומוצרי קלקר.
החברה מספקת לעובדים שלה גם תמריצים לשימוש בתחבורה ציבורית ונסיעות משותפות, מספקים להן שני וואנים להתניידות מהבית לעבודה. נוסף על כך, מתקיימות בחברה תחרויות מדי חודש לעובדים שהולכים או רוכבים על אופניים לעבודה, או שנוסעים ביחד במכונית אחת. החברה מנוהלת בידי טראביס נייט, בנו של בעל החברה, פיל נייט.
במרץ 2015 החברה הודיעה על כוונתה להרחיב את האולפנים, על-מנת שיוכלו להגיע להספק של הפקת סרט בשנה.
סרטי הסטודיו

2009 - קורליין ודלת הקסמים
2012 - פארנורמן
2014 - הקופסונים
2016 - קובו: אגדה של סמוראי
2019 - מיסטר לינק
סרטי הסטודיו > סרטים עתידיים

יער הפרא - TBA
גובלינים - TBA
מאק הארל

| --- | --- |
אין תמונה חופשית
 לידה:  8 באוקטובר 1909 Celeste, ארצות הברית 
 פטירה:  29 בינואר 1960 (בגיל 50) דאלאס, ארצות הברית 
 מוקד פעילות:  ארצות הברית 
 תקופת הפעילות:  1938–1960 (כ־22 שנים)
 מקום לימודים:  בית הספר ג'וליארד, מכון קרטיס למוזיקה, אוניברסיטת אוקלהומה סיטי 
 סוגה:  אופרה 
 סוג קול:  בריטון 
 כלי נגינה:  כינור 
 
מאק הארל (באנגלית: Mack Kendree Harrell, Jr.;‏ 8 באוקטובר 1909 סלסט, טקסס – 29 בינואר 1960 דאלאס, טקסס) היה זמר בריטון אופראי וקונצרטי אמריקאי, שנחשב לאחד מגדולי זמרי הליד ילידי אמריקה בדורו.
קורות חייו > ילדות ונעורים

הארל נולד בסלסט, טקסס, לאסברי מאק קנדרי ומולי הארל. הוא היה הצעיר בארבעה ילדים, שני אחים ואחות. הוא גדל ולמד בגרינוויל, טקסס. החל בגיל 10 למד נגינה בכינור והמשיך בכך 12 שנים.
קורות חייו > לימודים

הארל למד כינור באוניברסיטת אוקלהומה סיטי. בהמשך זכה במלגה ללימודים במכון קרטיס למוזיקה בפילדלפיה, שם למד כינור אצל עמנואל צטלין. הוא הכיר את אשתו, הכנרת מרג'ורי פולטון, כשהיו שניהם סטודנטים במכון קרטיס. שם גם התגלתה איכות קול הבס שלו, והוא עבר מקרטיס לבית הספר ג'וליארד ללמוד זמרה אצל אנה א. שון-רנה (1942-1864), שהייתה תלמידה של פולין גארסיה-ויארדו ומנואל גארסיה. הארל סבר, שניסיונו בלימודי מוזיקה ככנר עשה אותו לזמר טוב מכפי שהיה עשוי להיות בלעדיהם.
ב-1939 התפרסם ספרו של הארל, "שעת הקודש של השירה: אוסף של שירי קודש לקול סולו המתאימים לטקסי התפילה של מדע הנצרות", בהוצאת המוזיקה קרל פישר.
קריירה מקצועית

הארל הופיע לראשונה בבית העירייה של ניו יורק בשירת רסיטל של אריות אופראיות ולידר בשנת 1938. באותה שנה זכה בתחרות "אודיציה לאר" של מטרופוליטן אופרה (שקדמה לאודיציות המועצה הלאומית), זכייה שבעקבותיה הציע לו הטנור אדוארד ג'ונסון חוזה עם הלהקה. הופעת הבכורה המקצועית  של הארל באופרה הייתה המטרופוליטן ב-16 בדצמבר 1939 בתפקיד "בּיטֶרוֹֹלְף" בטנהויזר של ריכרד וגנר. הוא שר עם להקת המטרופוליטן אופרה מדי שנה עד 1948, וחזר לעונות 1950-1949, 1954-1952 ו-1958-1957. בין התפקידים הרבים שמילא במטרופוליטן "אמפורטאס" בפרסיפל של וגנר, "ברון דופול" בלה טרוויאטה של ורדי, "קפטן בלסטרוד" ב"פיטר גריימס" של בריטן, "דנקאירו" בכרמן, "דודון" ב"תרנגול הזהב" של רימסקי-קורסקוב, "פיורלו" בהספר מסביליה של רוסיני, "פרדריק" ב"לאקמה" מאת דליב, "הראלד" בלוהנגרין, "קותנר" בהמייסטרזינגר מנירנברג, "לינדורף" בסיפורי הופמן של אופנבך, "מאזטו" בדון ג'ובאני, "פאפאגנו" בחליל הקסם, "פטר" בהנזל וגרטל של אנגלברט הומפרדינק, "שצ'לקאלוב" בבוריס גודונוב של מוסורגסקי ו"וולפראם" בטנהויזר, בין השאר.
הארל היה הראשון לשיר בתפקיד "שמשון", מול רג'ינה רזניק בתפקיד "דלילה", בהצגת הבכורה העולמית של האופרה "הלוחם" מאת ברנרד רוג'רס במטרופוליטן ב-11 בינואר 1947. הוא גילם גם את "ניק שדו" בדרכו של הולל מאת סטרווינסקי, בבכורה האמריקאית במטרופוליטן בפברואר 1953. אחרי 1954, חזר הארל למטרופוליטן רק עוד פעם אחת במהלך הקריירה שלו, בתפקיד "יוחנן" ב"סלומה של ריכרד שטראוס בשנת 1958. הייתה זו הופעתו ה-156 במטרופוליטן, ב-17 בפברואר 1958, עם אינגה בורך בתפקיד "סלומה".
בשנת 1944 הופיע בהצגת הבכורה של "אודה לנפוליאון בונפרטה" מאת ארנולד שנברג (1942) לקריין, תזמורת מיתרים ופסנתר. הארל ביצע תפקידים עם מספר רב של להקות אופרה אחרות. ב-1940 שר בתפקיד "אלפיו" באבירות כפרית של פייטרו מסקאני ובתפקיד "פורד" בפלסטף של ורדי בשיקגו. במאי 1944 הופיע לראשונה באופרה של ניו יורק בתפקיד "ז'רמון" בלה טרוויאטה של ורדי, ושוב ב-1948, 1952-1951 ו-1959. ביצוע ראוי לציון שלו באופרה של ניו יורק היה בתפקיד רבי עזריאל באופרה "הדיבוק" מאת דייוויד טאמקין (1951) ו"פייר קושון"  בהצגת הבכורה של הגרסה בת מערכה אחת ל"ניצחונה של ז'אן הקדושה" מאת נורמן דלו ג'ויו (1959).  בספטמבר 1945 הופיע הארל לראשונה עם האופרה של סן פרנסיסקו בתפקיד "אסקמיו" בכרמן. הוא שר עוד כמה תפקידים עם להקה זו בעונת 1946-1945, בהם המפקח באביר הוורד של ריכרד שטראוס, "דאפרטוטו" בסיפורי הופמן של אופנבך, "פרננדו" בפידליו של בטהובן, "ז'רמון", "מרצ'לו" בלה בוהם של פוצ'יני, "ראמירו" ב"שעה הספרדית" של מוריס ראוול ו"סילביו" בליצנים מאת  רוג'רו ליאונקוואלו, ועוד. ב-1952 גילם את כריסטופר קולומבוס בבכורה האמריקאית של "כריסטוף קולומב" מאת דריוס מיו בקרנגי הול. ב-1955 גילם את "אולין בליץ'" בבכורה העולמית של "סוזנה" מאת קרלייל פלויד באוניברסיטה של פלורידה מול פיליס קרטין בתפקיד הגיבורה. ב-1956 שיחק בתפקיד "שאול" בבכורה האמריקאית של "דוד" של מיו בהוליווד בול, מול הרווה נלי.
בשנת 1954 נולד בנו, שיהיה לצ'לן הנודע לין הארל.
משנת 1945 עד 1956 לימד הארל פיתוח קול בבית הספר ג'וליארדומ-1957 מעד 1960 לימד בסאות'רן מתודיסט יוניברסיטי. ב-1954 החליף  את וולטר פפקה כמנהל פסטיבל המוזיקה של אספן, משרה בה נשאר עד מותו ב-1960. בין תלמידיו הזמרים ויליאם בלנקנשיפ, מייקל טרימבל ובארי מקדניאל. הארל מת בדאלאס, טקסס, בגיל 50.
הערות שוליים

↑  רוס פרמנטר, הניו יורק טיימס, "מוזיקה: מאק הארל ברסיטל - תוכנית הבריטון היא מחווה לקרל פרידברג", 30 באפריל 1956
↑  The sacred hour of song, a collection of sacred solos suitable for Christian Science services, C. Fischer (1939) מאק הארל, באתר OCLC (באנגלית)
↑  Metropolitan Opera Archives ארכיוני המטרופוליטן אופרה
↑  San Francisco Opera Archives ארכיב האורה של סן פרנסיסקו
↑  Mack Harrel Baritone) אתר באך קטטות, ביוגרפיה של מאק הארל, בריטון]
↑  רוס פרמנטר, הניו יורק טיימס, "עולם המוזיקה: חבר אבד; מותו של מאק הארל פירושו פנים חדשות בפסטיבל אספן" 7 בפברואר 1960
| --- | --- |
בקרת זהויות :  NLI: 987007332102705171  PLWABN: 9810668749505606  BnF: cb140091752 (data)  GND: 134398246  ISNI: 0000 0000 6310 7148  LCCN: n85067607  MusicBrainz: 119914a0-4d31-46c8-bf09-f72838db313a  NSK: 000296842  RERO: 02-A009535666  SNAC: w6pr8qdq  SUDOC: 114964521  VIAF: 61743585   WorldCat (עם VIAF): 61743585
ליה קבדה

| --- | --- |

 לידה:  1 במרץ 1978 (בת 46) אדיס אבבה, אתיופיה 
 מדינה:  אתיופיה אתיופיה
 השכלה:  Lycée Guebre-Mariam 
 מקצוע:  דוגמנית, שחקנית
 תפקיד:  שגרירה (2005) 
 בן או בת זוג:  Kassy Kebede (2000–2015) 
 מספר צאצאים:  2 
 פרסים והוקרה:  גביע שופאר 
 www.liyakebede.com
 
ליה קבדה (באמהרית: ሊያ ከበደ, באנגלית: Liya Kebede; נולדה ב-3 בינואר 1978) היא דוגמנית, שחקנית, ומעצבת אופנה אתיופית, אשר גרה כיום בארצות הברית. הופיעה על שער ה"ווג" האמריקאי שלוש פעמים. לפי מגזין פורבס, קבדה הייתה במקום ה-11 בין הדוגמניות המשתכרות את השכר הגבוה ביותר בתבל בשנת 2007.
מאז 2005, משרתת קבדה כשגרירת ארגון הבריאות העולמי לבריאות אמהות, תינוקות וילדים.
ביוגרפיה > שנותיה הראשונות

קבדה נולדה וגדלה באדיס אבבה, אתיופיה.
במאי סרטים גילה אותה בזמן שהיא למדה בתיכון גברה מאריאם והציג אותה בפני סוכן דוגמניות צרפתי. אחרי שהיא סיימה את לימודיה, היא עברה לצרפת ועבדה דרך סוכנות פריזאית. אחרי כן עברה קבדה לניו יורק.
ביוגרפיה > קריירת הדוגמנות

הפריצה הגדולה של קבדה הגיעה כשטום פורד החתים אותה על חוזה בלעדי עבור תצוגת האופנה של סתיו/חורף 2000 שעיצב עבור גוצ'י.

הפופולריות של קבדה בתעשיית האופנה המריאה כשהיא הופיעה על שער "ווג" הפריזאי בגיליון מאי 2002, המגזין הקדיש לה את הגיליון כולו.
קבדה הופיעה על שערי "ווג" האיטלקי, היפני, האמריקאי, הצרפתי והספרדי, היא דגמנה גם בשערים של V, Flair, i-D ומוסף Style & Design של המגזין "טיים". קבדה דגמנה בפרסומות לחברות גאפ, איב סאן-לורן, ויקטוריה'ס סיקרט, עמנואל אונגורו, טומי הילפיגר, רבלון,

דולצ'ה וגבאנה, אסקאדה ולואי ויטון. ב-2003 הוכרזה קבדה כפנים החדשות של חברת הקוסמטיקה אסתי לאודר, היא האתיופית הראשונה המשרתת כנציגת החברה במשך 57 שנות ההיסטוריה שלה.
לפי השמועות, החוזה שלה נאמד בכ-3 מיליון דולרים.
קבדה היא אחת מהדוגמניות האפריקאיות הבודדות המופיעות בתצלומי אופנה לכתבי עת חשובים ומדגמנות בתצוגות אופנה מרכזיות. לפי קונור קנדי, סוכן דוגמניות בסוכנות עלית שאמר ב-2003: "נדמה שאין מקום ליותר מדוגמניות שחורה מוצלחת במיוחד בתקופה מסוימת. בשנה האחרונה הייתה זו קבדה."
ב-2005 קבדה מונתה לשגרירת רצון טוב של ארגון הבריאות העולמי לבריאותם של אמהות, תינוקות וילדים.

היא גם הופיעה בתצלום מונטאז' קבוצתי של דוגמניות-על מבטיחות. בקיץ 2006 היא הייתה גם אחת מהדוגמניות הבודדות שאינן לבנות שהופיעו על שער הווג האמריקני, גיליון שהדגיש פעילות הומניטרית.
ביולי 2007 היא הרוויחה במשוער 2.5 מיליון ב-12 החודשים שחלפו ו"פורבס" דירג אותה במקום ה-11 ברשימת 15 דוגמניות-העל המשתכרות את הסכומים הגבוהים ביותר בעולם.

ב-2008 קבדה הופיעה על אחד מארבעת שערי "ווג" איטליה שהקדישו עצמם לסוגיית שחורים.
ב-2009 כיכבה קבדה בעיבוד לסרט של האוטוביוגרפיה רבת-המכר "פרח במדבר", שכתבה דוגמנית-העל לשעבר ווריס דירי, בבימויה של שרי הורמן. הסרט מספר על ילדותה של דירי בסומליה, נסיקתה ולבסוף המבצע שניהלה להעלאת המודעות נגד השחתת איבר המין הנשי. הקרנת הבכורה של הסרט הייתה בפסטיבל הסרטים בוונציה והוא זכה לתשואות.

קבדה גם שיחקה בתפקידי אורח קטנים בשני סרטים: "שומר המדינה" (2006) ו"שר המלחמה" (2005).
ביוגרפיה > נדבנות

ב-2005 מונתה קבדה לשגרירת רצון טוב של ארגון הבריאות העולמי עבור בריאות אמהות, תינוקות וילדים.

אז היא הקימה את קרן ליה קבדה, שמטרתו היא להפחית תמותת אמהות, תינוקות וילדים באתיופיה וברחבי העולם. הקרן מממנת פרויקטים של תמיכה והעלאת מודעות, וכן מספקת טכנולוגיות, חינוך מבוסס קהילה ותוכניות רפואיות בעלויות נמוכות.
קבדה נסעה לאתיופיה כדי לתמוך בפרויקטים שיתמכו בבריאות אמהות במקרים רבים. ב-2009 החא עבדה עם קרן ביל ומלינדה גייטס כחלק מ-Living Proof Project.

קבדה שימשה כיועצת לדו"ח של שנת 2009 של המרכז לפיתוח גלובלי: "Start with a Girl: A New Agenda for Global Health."

קבדה כותבת בהפינגטון פוסט

אודות בריאות אמהות וילדים והופיעה בווג לגבי the Daily Beast.

היא גם לוקחת חלק ב-the Daily Beast, ארגון של מנהיגים אפריקאיים שבראשו עומד פסטוס מוגאה, נשיא בוצוואנה לשעבר. הארגון דוגל בהגברת המניעה והטיפול ב-HIV באפריקה.
ביוגרפיה > למלם

קבדה השיקה את למלם (Lemlem), ליין בגדים, ב-2008. למלם משמעו "ללבלב" באמהרית, מתאר בגדי נשים וילדים שנטוו ביד.

קבדה יצרה את הקולקציה כדי לסייע לשמר את האמנות המסורתית של האריגה וכדי להניע פיתוח כלכלי באתיופיה. למלם נמכר בבארניס, ג'יי קרו, נט-א-פורטר וחנויות רבות אחרות.

קבדה אמרה: "זה נפלא להיות מסוגלת לתרום ולעזור לאנשים".
חיים אישיים

קבדה נישאה למנהל קרן הגידור האתיופי קאסי קבדה ב-2000 ולהם בן ובת. השניים נפרדו ב-2013 והתגרשו ב-2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | שר המלחמה | פיית' | סרט אמריקאי |
| 2006 | שומר המדינה | מרים | סרט אמריקאי |
| 2009 | פרח המדבר | ואריס דירי | סרט גרמני |
| 2011 | זהב שחור | עיישה | סרט תוניסאי |
| 2012 | Houba! On the Trail of the Marsupilami | המלכה פאיה | סרט צרפתי |
| 2012 | Capital | נאסים | סרט צרפתי |
| 2013 | ההצעה הטובה ביותר | שרה | סרט איטלקי |
| 2013 | תמימות | מוירה ניל | סרט אמריקאי |
| 2014 | סמבה | מאגלי | סרט צרפתי |
| 2018 | Nicky Larson et le parfum de Cupidon | פילי | סרט צרפתי |
הערות שוליים

↑  דיוקן במגזין ניו יורק
↑    Laura Clout, ‏Kate Moss is world's second richest model, The Telegraph, 16 July 2007
↑  תפקידה של ליה קבדה כשגרירת רצון טוב של Who, ארגון הבריאות העולמי
↑  טרזה וילץ, "הברבור", מגזין Essence, ספטמבר 2004
↑  שם
↑  דיוקן של ליה קבדה בניו יורק מגזין
↑  ויין סטרלינג, "אזרחית לדוגמה.", Savoy Magazine, עמ' 31.
↑  ג'ולי נוטון, "הערבוב האתני החדש של אסתי לאודר", Women's Wear Daily,‏14 במרץ 2003
↑  גי טרבי, "דוגמנית שחורה מגיעה לפסגה. נקודה בודדה." הניו יורק טיימס, 8 באפריל 2003,‏ C16
↑  מרק הולגייט, "דמות לדוגמה", ווג האמריקני, מאי 2005
↑  Kiri Blakeley, הדוגמניות הרווחיות ביותר בעולם, פורבס, 07.16.07
↑  Keily Oakes,
להימלט מהמדבר הסומאלי, חדשות BBC
↑  ליה קבדה ב-imdb
↑  תפקידה של ליה קבדה כשגרירת רצון טוב של WHO
↑  קרן ליה קבדה
↑  קרן גייטט פרויקט ההוכחה החיה יומנה של ליה
↑  להתחיל עם הבחורה: אג'נדה חדשה לבריאות עולמית, Center for Global Development
↑  הטור של ליה קבדה,
Huffington Post
↑  Liya Kebede Contributor,
The Daily Breast
↑  אודות הדוגלים בדור חדש חופשי מאיידס
↑  אתר למלם
↑  הידוענית ליה קבדה - דיוקן הורה - Cookiemag.com
↑  מרדית מלינג ברק, "סיבה לחגיגה", ווג האמריקני, דצמבר 2006.
↑  וילץ טרזה, "הברבור", Essence magazine, ספטמבר 2004.
↑  מרדית מלינג ברק, "סיבה לחגיגה", ווג האמריקני, דצמבר 2006.
| --- | --- |
בקרת זהויות :  NLI: 987007439366305171  BIBSYS: 11066200  BNE: XX5059746  BnF: cb16261565s (data)  GND: 140937757  ISNI: 0000 0001 2149 0457  LCCN: no2011104799  NKC: pag2015859632  NTA: 329479024  SUDOC: 149876491  VIAF: 120204199   WorldCat (עם VIAF): 120204199 
ליה קבדה, בתצוגת האופנה של קרולינה הררה, פברואר 2008
מארק קטסבי

| --- | --- |

 לידה:  24 במרץ 1683 אסקס, הממלכה המאוחדת 
 פטירה:  23 בדצמבר 1749 (בגיל 66) לונדון, ממלכת בריטניה הגדולה 
 תחום יצירה:  ידיעת הטבע 
 פרסים והוקרה:  עמית החברה המלכותית 
 
מארק קטסבי (אנגלית: Mark Catesby‏;  24 במרץ 1683 - 23 בדצמבר 1749) היה חוקר טבע אנגלי שחקר צמחייה ובעלי חיים בעולם החדש. בין השנים 1729 ו-1747 פרסם קטסבי את ההיסטוריה הטבעית שחקר בקרולינה, פלורידה ואיי בהאמה, הדו"ח הראשון שפורסם על הצומח והחי של צפון אמריקה. הוא כלל 220 ציורי ציפורים, זוחלים, דו -חיים, דגים, חרקים, יונקים וצמחים.
חיים ויצירה

קטסבי נולד ב-24 במרץ 1683 באסקס. אביו, ג'ון קטסבי, היה פוליטיקאי מקומי ובעל אחוזה. אמו הייתה אליזבת ג'קיל. למשפחה הייתה חווה ובית, בסודברי, סאפוק, וכן נכס בלונדון. היכרותו עם חוקר הטבע ג'ון ריי הובילה לכך שקטסבי התעניין בהיסטוריה של הטבע. מותו של אביו הותיר לקטסבי מספיק נכסים ולכן בשנת 1712 ליווה את אחותו אליזבת לויליאמסבורג, וירג'יניה. היא הייתה אשתו של ד"ר ויליאם קוק, שהיה חבר במועצה ומזכיר המדינה של המושבה וירג'יניה. אליזבת נישאה לד"ר קוק בניגוד לרצון אביה. קטסבי ביקר באיי הודו המערבית בשנת 1714, וחזר לווירג'יניה, ואז שב לביתו באנגליה בשנת 1719.
קטסבי אסף זרעים ודוגמאות בוטניות בווירג'יניה וג'מייקה. הוא שלח את הדוגמאות לד"ר סמואל דייל מבריינטרי באסקס, ונתן זרעים מווירג'יניה לכמה אנשים וגם לבישוף של לונדון, ד"ר הנרי קומפטון. צמחים שגדלו מהזרעים שהביא קטסבי, פרסמו את שמו בקרב מדענים באנגליה, ובשנת 1722 המליץ לו ויליאם שרארד לערוך משלחת איסוף צמחים לקרולינה בשם החברה המלכותית.
ממאי 1722 התגורר קטסבי בצ'ארלסטון שבדרום קרוליינה ונסע לחלקים אחרים של המושבה ואסף צמחים ובעלי חיים. הוא שלח דגימות להנס סלואן ולוויליאם שרארד, וזרעים לאנשי קשר שונים, ביניהם שרארד ופיטר קולינסון. כתוצאה מכך, קטסבי היה אחראי על החדרת צמחים מסוימים לגידול באירופה. קטסבי חזר לאנגליה בשנת 1726.
קטסבי בילה את עשרים השנים הבאות בהכנת ופרסום ממצאי המחקרים שלו. הפרסום מומן על ידי מנויים וכן הלוואה ללא ריבית מאחד מחברי החברה המלכותית, הקווקר פיטר קולינסון.
קטסבי למד כיצד לחרוט את לוחות הנחושת בעצמו. לשמונה הלוחות הראשונים לא היה רקע, אך מכאן ואילך כלל קטסבי צמחים עם בעלי החיים. הוא השלים את החלק הראשון במאי 1729 והציג אותו בפני המלכה. הכרך הראשון, המורכב מחמישה חלקים, הסתיים בנובמבר 1732.
מארק קטסבי נבחר לחבר של החברה המלכותית בפברואר 1733.
הכרך השני המכיל חמישה חלקים נוספים הושלם בדצמבר 1743, ובשנת 1747 הוא פרסם כרך מילואים מחומרים שנשלחו אליו על ידי חברים באמריקה, במיוחד ג'ון ברטרם, וגם אחיו הצעיר, ג'ון.
לא כל הציורים ב"היסטוריה של הטבע" הם של קטסבי: כמה מהם, כולל התמונה המפוארת והמפורסמת של מגנוליה גרנדיפלורה, היו של ג׳אורג׳ ארת. רישומי ההכנה המקוריים של קטסבי לספרו על תולדות הטבע של קרוליינה, פלורידה ואיי בהאמה נמצאים בספרייה המלכותית, טירת וינדזור.
ב־5 במרץ 1747 קרא קטסבי בחברה המלכותית בלונדון מאמר שכותרתו "נדידת ציפורים", מאמר זה נחשב לאחד הראשונים שתיארו נדידת ציפורים.
מארק קייטסבי התחתן עם אליזבת רולנד ב־8 באוקטובר 1747 בקפלה של סנט ג'ורג', הייד פארק קורנר. הם היו זוג במשך כ-17 שנים, והיו להם לפחות שישה ילדים בין אפריל 1731 ליוני 1740.
חוקר הטבע השוודי קארולוס ליניאוס כלל מידע מתולדות הטבע של קטסבי במהדורה העשירית של Systema Naturae שלו (1758).
שמו של קטסבי מונצח בשמות של צמחים ובעלי חיים בצפון אמריקה.
הוא נפטר לפני חג המולד 1749 ביום שבת ה-23 בדצמבר בביתו ונקבר בחצר הכנסייה שלו בלונדון.
הערות שוליים

↑  Cocke, William (1672–1720) – Encyclopedia Virginia (באנגלית אמריקאית)
↑  Overstreet, Leslie K. (2014). "The dates of the parts of Mark Catesby'sThe natural history of Carolina… (London, 1731–1743 [1729–1747])". Archives of Natural History. 41 (2): 362–364
↑  Nelson, E. Charles (2013). "The Catesby brothers and the early eighteenth-century natural history of Gibraltar". Archives of Natural History. 40 (2): 357–360.
↑  Nelson, E. Charles (2014). "Georg Dionysius Ehret, Mark Catesby and Sir Charles Wager's Magnolia grandiflora: an early eighteenth-century picture puzzle resolved". Rhododendrons, Camellias and Magnolias. 65: 36–51.
↑  Beltz, Ellin (2006). Scientific and Common Names of the Reptiles and Amphibians of North America
| --- | --- |
בקרת זהויות :  NLI: 987007444357305171  BnF: cb11895549g (data)  Botanist: Catesby  DSI: 924  GND: 121217981  ISNI: 0000 0001 1569 5974  LCCN: n85046706  NDL: 00659368  NKC: mzk2009510128  NTA: 167968971  RERO: 02-A003084035  RKD: 15938  SELIBR: 170232  SNAC: w6r49w7b  SUDOC: 026772264  ULAN: 500024367  VIAF: 47612282   WorldCat (עם VIAF): 47612282